Lav et referat af nedenstående tekst:

Tekst:
Falskmøntnerne laver nu falske pengesedler så vellignende og professionelt, at selv erfarne bankfolk tages ved næsen af de ulovlige kopisedler, skriver NORDJYSKE Stiftstidende. For første gang nogensinde har en autoriseret pengeautomat givet en kvindelig bankkunde en falsk 500 kroneseddel, da hun hævede kontanter i Den Danske Banks pengeautomat på Hadsundvej i Aalborg. Kvinden var dog vågen og reagerede prompte, da hun fik den falske seddel i hånden. Hun gik omgående ind til skranken i banken for at få byttet kopisedlen til en mere gangbar 500 kroneseddel. Ingen af bankens ansatte aner, hvor den falske seddel stammer fra, og man er selvfølgelig ikke særligt stolt over, at man uforvarende har videregivet en falsk pengeseddel til en kunde. Vicepolitikommissær Karsten Kristensen, Nordjyllands Politi i Aalborg, oplyser, at man i løbet af den seneste uges tid har modtaget hele fire falske 500-krone-sedler. - Men det er første gang, at vi støder på en pengeautomat, der giver falske pengesedler til folk, siger han. /ritzau/

Referat:
Falske pengesedler er så vellignende, at bankfolk tager fejl. En kvinde hævede en falsk 500 kroneseddel i Aalborg.